Ministru kabineta rīkojuma projekta

## „Par nekustamā īpašuma „Kļaviņi”, Sērenes pagastā, Jaunjelgavas novadā, nodošanu Zemkopības ministrijas valdījumā” sākotnējās ietekmes novērtējuma ziņojums (anotācija)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | |
| 1. | | Pamatojums | | Finanšu ministrijas iniciatīva. | | | | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta rīkojuma projekta „Par nekustamā īpašuma „Kļaviņi”, Sērenes pagastā, Jaunjelgavas novadā, nodošanu Zemkopības ministrijas valdījumā” (turpmāk – rīkojuma projekts) mērķis un būtība ir nodot Zemkopības ministrijas valdījumā valsts nekustamo īpašumu, kura sastāvā ir meža zeme, tādejādi atbrīvojot Finanšu ministriju (valsts akciju sabiedrību „Valsts nekustamie īpašumi”) no tai neraksturīgas funkcijas - valsts meža zemes apsaimniekošanas veikšanas.  Finanšu ministrijas valdījumā atrodas nekustamais īpašums “Kļaviņi” (nekustamā īpašuma kadastra Nr. 3280 001 0317) ‑ zemes vienība (zemes vienības kadastra apzīmējums 3280 001 0314) 11,06 ha platībā ‑ Sērenes pagastā, Jaunjelgavas novadā, kura sastāvā Nekustamā īpašuma valsts kadastra informācijas sistēmā ir reģistrēts mežs 9,48 ha platībā (turpmāk – nekustamais īpašums “Kļaviņi”).  Īpašuma tiesības uz nekustamo īpašumu “Kļaviņi” ir nostiprinātas Latvijas valstij Finanšu ministrijas personā Sērenes pagasta zemesgrāmatas nodalījumā Nr.100000551212, lēmuma datums: 11.12.2015.  Nekustamais īpašums “Kļaviņi” nav iznomāts. Zemes vienībai noteiktais lietošanas mērķis: 0101 *– zeme, uz kuras galvenā saimnieciskā darbība ir lauksaimniecība.*  Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, zemes vienības daļai 1,2600 ha platībā noteiktais lietošanas veids ir *lauksaimniecībā izmantojams zemes (ganību platība*), zemes vienības daļai 0.3200 ha *platībā - zeme zem ūdeņiem*, zemes vienības daļai 9,4800 ha platībā – *mežs.*  Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic kāda zeme ir šā likuma objekts. Konkrētajā gadījumā Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs.  Saskaņā ar Nekustamā īpašuma valsts kadastra likuma 76.pantā noteikto, nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Mežaudzes vērtību Kadastra informācijas sistēmā ieraksta, pamatojoties uz Valsts meža dienesta ziņām. Atbilstoši informācijai no Nekustamā īpašuma valsts kadastra informācijas sistēmas nekustamā īpašuma “Kļaviņi” novērtējums kadastrā ir noteikts 10620 *euro*, tajā skaitā zemes vienības kadastrālā vērtība uz 2017.gada 1.janvāri noteikta 3909 *euro*, attiecīgi zemes vienībā “Kļaviņi” ietilpstošās mežaudzes vērtība ir 6711 *euro*.  Nekustamajam īpašumam „Kļaviņi” Sērenes pagasta zemesgrāmatas nodalījumā Nr.100000551212 III daļas 1.iedaļā atzīmes veidā ir ierakstīts apgrūtinājums – *ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehnikas būves un ierīces ekspluatācijas aizsargjoslas teritorija meža zemēs* – 1,36 ha platībā.  Saskaņā ar valsts akciju sabiedrības „Valsts nekustamie īpašumi” nekustamā īpašuma portfeļa attīstības stratēģijas pamatprincipiem ‑ valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā, ka valsts nekustamā īpašuma “Kļaviņi” sastāvā ir meža zeme 9,48 ha platībā, tas nav atsavināms Meža likumā noteikto atsavināšanas ierobežojumu dēļ, līdz ar to valsts akciju sabiedrība „Valsts nekustamie īpašumi” Īpašumu izvērtēšanas komisija lēma nekustamo īpašumu “Kļaviņi” piedāvāt Zemkopības ministrijai pārņemt tās valdījumā. (2017.gada 8.jūnija sēde (prot. Nr.IZKP-17/24-9).  Valsts akciju sabiedrība „Valsts nekustamie īpašumi” ar 2017.gada 20.jūnija vēstuli Nr.4-6/9211 piedāvāja Zemkopības ministrijai nekustamo īpašumu “Kļaviņi” pārņemt tās valdījumā, tādejādi atbrīvojot Finanšu ministriju no tai neraksturīgas funkcijas – valsts meža zemes apsaimniekošanas.  Zemkopības ministrija ar 2017.gada 17.jūlija vēstuli Nr.3.4-11e/1872/2017 ir informējusi valsts akciju sabiedrību „Valsts nekustamie īpašumi”, ka piekrīt pārņemt nekustamo īpašumu “Kļaviņi” Zemkopības ministrijas valdījumā, valsts meža īpašuma apsaimniekošanas un aizsardzības  funkciju veikšanai. Vēstulei ir pievienota akciju sabiedrības “Latvijas valsts meži” sniegtā informācija par nekustamā īpašuma “Kļaviņi” pārņemšanas lietderību.  Saskaņā ar Meža likuma 4.panta otrajā daļā noteikto valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai.  Rīkojuma projekts attiecas uz publiskās pārvaldes politiku. | | | | | | |
| 3. | | Projekta izstrādē iesaistītās institūcijas | | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. | | | | | | |
| 3. | | Cita informācija | | Nav. | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | | | | 2017. gads | | | Turpmākie trīs gadi (tūkst. *euro*) | | |
| 2018. | 2019. | 2020. |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | | | | | 2 | | 3 | 4 | 5 | 6 |
| 1. Budžeta ieņēmumi: | | | | | 0 | | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | | | | 0 | | | | | |
| 1.2. valsts speciālais budžets | | | | | 0 | | | | | |
| 1.3. pašvaldību budžets | | | | | 0 | | | | | |
| 2. Budžeta izdevumi: | | | | | 0 | | | | | |
| 2.1. valsts pamatbudžets | | | | | 0 | | | | | |
| 2.2. valsts speciālais budžets | | | | | 0 | | | | | |
| 2.3. pašvaldību budžets | | | | | 0 | | | | | |
| 3. Finansiālā ietekme: | | | | | 0 | | | | | |
| 3.1. valsts pamatbudžets | | | | | 0 | | | | | |
| 3.2. speciālais budžets | | | | | 0 | | | | | |
| 3.3. pašvaldību budžets | | | | | 0 | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | | | X | | 0 | | | |
| 5. Precizēta finansiālā ietekme: | | | | | X | | 0 | | | |
| 5.1. valsts pamatbudžets | | | | |
| 5.2. speciālais budžets | | | | |
| 5.3. pašvaldību budžets | | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | 0 | | | | | |
| 6.1. detalizēts ieņēmumu aprēķins | | | | |
| 6.2. detalizēts izdevumu aprēķins | | | | |
| 7. Cita informācija | | | | | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. | | | | | |
| **VI. Sabiedrības līdzdalība un komunikācijas aktivitātes** | | | | | | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. | | | | | |
| 2. | | Sabiedrības līdzdalība projekta izstrādē | | | Projekts šo jomu neskar. | | | | | |
| 3. | | Sabiedrības līdzdalības rezultāti | | | Projekts šo jomu neskar. | | | | | |
| 4. | | Cita informācija | | | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Zemkopības ministrija, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas II, IV un V sadaļa –projekts šīs jomas neskar.*

Finanšu ministre D. Reizniece- Ozola

Bružas 67024927

vita.bruzas@vni.lv